రాయిటర్స్ నివేదిక ప్రకారం, ఆర్టికల్ 370 ను ఉపసంహరించుకోవాలని భారత ప్రభుత్వం తీసుకున్న నిర్ణయానికి వ్యతిరేకంగా ఆగస్టు 9 న, శ్రీనగర్‌లో 10,000 మందికి పైగా నిరసన వ్యక్తం చేశారు, కొంతమంది నిరసనకారులు ప్రభుత్వ భద్రతా సిబ్బందిపై రాళ్ళు రువ్వారు . ప్రతిస్పందనగా, భారత పోలీసులు నిరసనకారులపై చెదరగొట్టడానికి టియర్ గ్యాస్ ను, గుళికలనూ ఉపయోగించారు. కాశ్మీర్ ప్రాంతంలో లభ్యమయ్యే శాటిలైట్ ఫోన్లు, వై-ఫై ద్వారా శ్రీనగర్ నివాసితుల నుంచి తమకు సమాచారం అందుతున్నట్లు అల్ జజీరా తెలిపింది. శుక్రవారం నాడు నిరసనలు జరిగినట్లు వారు నివేదించారు. నిరసనకారులు, భారత దళాల మధ్య ఘర్షణలు జరగడంతో భారత దళాలు పెల్లెట్ గన్ దాడి, టియర్ గ్యాస్ షెల్స్‌ను కాల్చారు. పెల్లెట్ తుపాకీ దాడుల్లో పౌరులు తీవ్రంగా గాయపడ్డారని కొందరు చెప్పారు. 

రాయిటర్స్ నివేదిక "పూర్తిగా కల్పితమైనది, తప్పు" అని భారత ప్రభుత్వం చెప్పింది. కాని శుక్రవారం మసీదు ప్రార్థనల తరువాత, "శ్రీనగర్ / బారాముల్లాలో కొన్ని చెదురుమొదురు నిరసనలు జరిగాయని, ఎక్కడా 20 మంది కంటే జనం పాల్గొనలేద"నీ అంగీకరించింది. బిబిసి ప్రచురించిన విజువల్స్ ప్రభుత్వ నివేదికలు తప్పని చెబుతున్నాయని "ది వైర్" తెలిపింది. 

9 ఆగస్టు 2019 న శుక్రవారం ప్రార్థనల తరువాత శ్రీనగర్‌లో జనాన్ని చెదరగొట్టడానికి పోలీసులు కాల్పులు జరపడాన్ని, టియర్‌గ్యాస్‌ను ఉపయోగించడాన్ని తాము చూసినట్లు బిబిసి తెలిపింది. ఈ ప్రత్యక్ష సాక్షి నివేదిక "నిరసన జరగనే లేదు" అనే భారత ప్రభుత్వ ప్రకటనకు విరుద్ధంగా ఉంది. ఆగస్టు 11 న, జమ్మూ కాశ్మీర్ డైరెక్టర్ జనరల్ ఆఫ్ పోలీస్ దిల్బాగ్ సింగ్ రాయిటర్స్తో మాట్లాడుతూ, "కొంతమంది దుండగులు భద్రతా అధికారులపై రాళ్ళు రువ్వడం ప్రారంభించినప్పుడు 1,000 నుండి 1,500 మంది ప్రజలు శుక్రవారం మసీదులలో ప్రార్థన నుండి తిరిగి వస్తున్నారు", అని చెప్పాడు. దానికి ప్రతిస్పందనగా, పంప్-యాక్షన్ గన్ తో కొన్ని రౌండ్లు కాల్చామనీ, దాంతో కొంతమందికి గాయాలయ్యాయనీ అతడు చెప్పాడు. రాయిటర్స్ ప్రకారం, ఆగస్టు 11 న శ్రీనగర్‌లో వందలాది మంది ప్రజలు నిరసన వ్యక్తం చేశారు. వారాంతంలో నగరంలో ఆంక్షలను సడలించిన తరువాత ప్రజలు కిరాణా, మందులు కొనడానికి, ఈద్ అల్-అధా ఇస్లామిక్ పండుగకు సిద్ధం కావడానికీ అనుమతించారు. 

ప్రదర్శనలు
దక్షిణ కొరియా
ప్రభుత్వం తీసుకున్న చట్టపరమైన మార్గం
కాశ్మీర్ లోయ